Nigerijos valstijos

Nigerijos valstijos – Nigerijos administraciniai vienetai, kurių dabartinė situacija susiformavo 1996 m. Nigerija padalinta į 36 valstijas ir vieną Federalinę sostinės teritoriją (Abudža). Jų smulkesni padaliniai yra 774 Vietines vyriausybinės teritorijos (LGA). Kai kurios valstijos yra suformuotos senųjų čia egzistavusių valstybių (emyratų) pagrindu, kurių kai kurios dar yra išlaikę vietines valdovų dinastijas.

 Valstijos 

Valstijų sąrašas (skliausteliuose – valstijų sostinės):
 <li> Abija (Umuahija)
<li> Adamava (Jola)
<li> Akva Ibomas (Ujo)
<li> Anambra (Auka)
<li> Bauči (Bauči)
<li> Bajelsa (Jenagoa)
<li> Benuė (Makurdis)
<li> Borno (Maiduguris)
<li> Kroso upės (Kalabaras)
<li> Delta (Asaba)
<li> Eboni (Abakalikis)
<li> Edas (Beninas) <li> Ekiti (Ado-ekiti)
<li> Enugu (Enugu)
<li> Imas (Overis)
<li> Gombė (Gombė)
<li> Džigava (Ducė)
<li> Kaduna (Kaduna)
<li> Kanas (Kanas)
<li> Kacina (Kacina)
<li> Kebi (Birnin Kebi)
<li> Kogi (Lokoja)
<li> Kvara (Ilorinas)
<li> Lagosas (Ikedža) <li> Nasarava (Lafija)
<li> Nigeris (Mina)
<li> Ogunas (Abeokuta)
<li> Ondo (Akurė)
<li> Osunas (Ošogbas)
<li> Ojas (Ibadanas)
<li> Platas (Džosas)
<li> Upės (Port Harkortas)
<li> Sokotas (Sokotas)
<li> Taraba (Džalingas)
<li> Jobė (Damaturu)
<li> Zamfara (Gusau)

 Istorinė perspektyva 
Nigerijos administraciniai vienetai nuo įkūrimo nuolat išgyveno smulkėjimo tendencijas. 1914 m. kuriant kolonijinę Nigeriją, ji buvo sujungta iš dviejų dalių – Šiaurės Nigerijos protektorato ir Pietų Nigerijos protektorato.

Vėliau Pietų Nigerija buvo padalinta ir tokiu būdu šalyje išskirti trys regionai: Šiaurės, Vakarų ir Rytų. Su šiais regionais Nigerija iškovojo nepriklausomybę 1960 m. 1963 m. iš dalies Vakarų regiono atskeltas Vidurinis Vakarų regionas.

1967 m. regionai buvo panaikinti ir suformuotos 12 valstijų. 1976 m. padalijus kai kurias valstijas, jų skaičius išaugo iki 19. Tada įsteigta ir Federalinė sostinės teritorija Abudža. 1987 m. atsirado 2, o 1991 m. – 9 naujos valstijos. Tokiu būdu valstijų skaičius tapo 30. Nuo 1996 m. nusistovėjo dabartinis valstijų skaičius.

 Nuorodos 
 Nigeria: Administrative Division (Citypopulation.de)
 States of Nigeria (Statoids.com)